**עבודה 2 דיני מיסים**

1. משכורתה של שירה

תקבול זה הינו תוספת לעושר מכוח תפקידה של שירה כמלהקת.

הכנסת עבודה ע"פ ס'2(2) הינה הכנסה ממשלח יד שמשולמת במסגרת יחסי עבודה.

ישנם 2 תנאים להיות הכנסה ממשלח יד (ס'1(ב)) (קרצמר): (1) כישורים מיוחדים - לשירה כישורים מיוחדים בתחום הליהוק, תאריה וניסיונה בעבודה בחברות פרסום מעידים על כך. (2) שימוש בכישורים להפקת הכנסה - עבודתה של שירה כמלהקת מקנה לה הכנסה בגין כישוריה. לכן, לשירה משלח יד כמלהקת.

בגין עבודתה כמלהקת מקבלת שירה שכר חודשי של 10,000 ₪. לצורך הקביעה שמתקיימים יחסי עבודה יש לבחון יחסי עובד מעביד (הפועל). נתון שבין הערוץ לשירה קיימים יחסי עבודה. לכן, התקבול מהווה **השתכרות מעבודה החייבת במס מכוח ס'2(2)**. ככל שתסווג ההכנסה כהכנסת עבודה יחול הסדר ניכוי במקור מכוח ס'164 לפקודה.

1. רייטינג

לשירה תשלום נוסף הנגזר מהרייטינג של התוכניות. כמלהקת, קיים קשר ישיר בין עבודתה לבין הרייטינג. ע"פ מבחן הסיכון הכלכלי לשירה אין סיכון שכן היא בעלת שכר בסיס של 10,000 ₪ ורק יכולה להרוויח כתוצאה מרייטינג גבוה (הפועל). אף העובדה שחלק משכרה נגזר מרייטינג לא מעיד על ניתוק יחסי עבודה (מכנס). בנוסף, תוספת זו לשכרה ניתנת משום יחסיה עם הערוץ (ליבוביץ') ולכן מהווה **השתכרות מעבודה החייבת במס ע"פ ס'2(2)**.

1. טיסה

תקבול זה הינו תוספת לעושר שניתן לשירה בשווה כסף.

ע"פ ס'2(2)(א)(2) לתקנות מס הכנסה (ניכוי הוצאות מסוימות) (להלן: "**התקנות**") הוצאות הטיסה המותרות בניכוי הינם עד לשווי כרטיס במחלקת עסקים. נסיעתה של שירה כללה שבע פגישות חשובות ולכן ניתן להניח שהיא הכרחית לייצור ההכנסה והתקנה חלה. שירה טסה במחלקה ראשונה, לכן, עלות הכרטיס עד מחלקת עסקים לא תחשב כהכנסתה והפרש המחירים בין עסקים לראשונה **יהווה טובת הנאה עבור שירה החייבת במס מכוח ס'2(2)**.

תמיכה לכך ניתן לראות במבחן "נוחות המעביד", על פיו מצרך שניתן לעובד להנאתו יהווה טובת הנאה. במקרה זה, ההבדל בין מחלקת עסקים לראשונה נעשה לנוחות שירה שכן מטרת הנסיעה ותפקידה אינו מצריך נסיעה במחלקה ראשונה (דן). גם במידה ויטענו הערוץ שהטיסה במחלקה הראשונה נעשית על מנת למשוך עובדים, ולכן היא לטובת המעביד, אינה תהייה פטורה ממס (בת-ים, דעת מיעוט).

1. החזר בגין השמלה

תקבול זה הינו תוספת לעושר שניתן לשירה כהחזר חלקי על הוצאותיה בקניית שמלה לנשף.

ע"פ ס'2(6) לתקנות, 80% מההוצאות שהוציא נישום לרכישת ביגוד לעובדיו מותרות בניכוי במידה והתקיימו אחד מהתנאים הבאים: (1) ניתן לזהות בהם, באופן בולט, השתייכות לעסקו של הנישום - מחד, השמלה כללה טלאי עם לוגו. מאידך, הלוגו קטן ולכן לא ברור אם עמד בדרישת הבולטות.   
(2) על פי דין קיימת חובה ללבוש את הביגוד - לא מתקיים, שירה בחרה לרכוש שמלה יוקרתית לנשף ולא חויבה לכך ע"פ דין.

במידה והתקנה אינה חלה, יש **לבחון האם החזר ההוצאות ניתן לכיסוי הוצאותיה של שירה ולכן חייב במס ע"פ ס'2(2)** או שמא זהו החזר בגין הוצאות הערוץ שאינו מהווה הכנסה חייבת עבור שירה (סנונית). ניתן לראות ששירה בחרה לרכוש שמלת נשף יקרה וביקשה לשמור את השמלה למרות שלא תוכל להשתמש בה שוב לצרכי עבודתה, שכן לא סביר שתשתתף בנשף נוסף. בנוסף, לא ניתן להגיד שהחזר ההוצאות בגין השמלה מהווה הוצאות שהוציאו הערוץ עבורו ובייצור הכנסתו (סנונית). מן האמור, ניתן לראות שהשמלה נקנית לנוחותה של שירה (דן). **הוצאות אלה הוצאו לכיסוי הוצאותיה של שירה וימוסו ככיסוי הוצאות מכוח ס'2(2) לפקודה**.

בהנחה ותעמוד שירה בתקנה, יוכרו 80% מתוך ה8,000$ שקיבלה כהוצאה לטובת המעביד. ושירה **תמוסה בגין החזר הוצאות של 1,600$ ע"פ ס'2(2).**

ע"פ ס'4(א) לתקנות לא תוכל שירה לנכות את 2000$ שהוציאה לרכישת שמלה.

1. תשלום בגין התמונה

תקבול זה מהווה תוספת לעושר אשר קיבלה שירה מהמעצב אדוארדו עבור הסכמתה לפרסום תמונתה מהנשף.

אבחן את היות התקבול **מעסקת אקראי ע"פ ס'2(1) לפקודה**. (1) פעולות שנעשות כעסק - ישנם אנשים אשר מתפרנסים מפרסום תמונות ברשתות חברתיות (בלוגר). (2) נעשה באופן מקרי - במקרה זה שירה לא תכננה להתפרנס מפרסום התמונה, אלא קיבלה הצעה מקרית וחד פעמית לפרסום תמונתה בתמורה לתשלום (ברנשטיין). (1) יזמות - שירה ראתה הזדמנות עסקית וניצלה אותה ולכן בעלת אופי יזמי. (2) סיכון עסקי - אין כל סיכון. (3) כוונה ליצירת רווח - לשירה הוצע כסף בתמורה לתמונה ולכן היא הייתה בעלת כוונה להפיק רווח (חיים קרן). **ככל הנראה יהווה התקבול עסקת אקראי וימוסה מכוח ס'2(1) לפקודה.**

לחילופין, ניתן לבחון תקבול זה כחלק מיחסי העבודה בין שירה לערוץ. מחד, ניתן לראות ששירה נשלחה לנשף ע"י הערוץ וללא יחסי העבודה עימו כלל לא הייתה מצולמת התמונה וכי הערוץ החזיר לשירה תשלום חלקי בגין השמלה נשוא התמונה. מאידך, התקבול ניתן לשירה באופן פרטני ע"י אדוארדו. **במידה ויקבע שישנו קשר בין התקבול ליחסי העבודה של שירה עם הערוץ הוא ימוסה מכוח ס'2(2) לפקודה**.

במידה ולא ניתן יהיה לסווג את התקבול לשני אפשרויות הנ"ל, ניתן להגיד שהתקבול הינו בעל פוטנציאל מחזוריות, שכן יתכן שישנן תמונות נוספות מהנשף, ולכן **יסווג ע"פ ס'2(10)** (מינץ).